钦定古今图书集成/明伦汇编/氏族典/第595卷 > 水丘昭券
## 钦定古今图书集成/明伦汇编/氏族典/第595卷 > 水丘昭券

按《杭州府志》：“昭券，临安人。性沉厚知书，能属文，事吴
越王弘佐，为内都监使。晋开运三年，李景攻李儒赟
于福州，儒赟求救于佐，惟昭券以为当救，遂破景兵。
南闽之平，昭券有功焉。弘佐卒，弘倧嗣与昭券谋逐
胡进思，未决，难作，遂遇害。进思妻闻昭券死，曰：‘君子
也，奈何杀之’。”